Naomi Wolf

Naomi Wolf (født 12. november 1962 i San Francisco i California) er en amerikansk sakprosaforfatter. På 1990-tallet ga hun ut flere bøker som ble svært sentrale i deler av den nyere feministiske bevegelsen; særlig boken The Beauty Myth ble både kritikerrost og omfavnet av en stor leserskare. Hun har senere blitt kjent som en konspirasjonsteoretiker med svært mange følgere. Sommeren 2021 ble hun utestengt fra Twitter på grunn av flere innlegg der hun hevdet at vaksiner mot Covid-19 var skadelige, og sammenlignet immunologen Anthony Fauci – som da var president Joe Bidens fremste rådgiver i saker som gjaldt koronapandemien – med djevelen selv.

Bakgrunn og oppvekst 
Naomi Wolfs far var akademikeren Leonard Wolf, som skrev en rekke romaner i sjangeren «gothic horror», underviste ved San Francisco State University, og oversatte litteratur fra jiddisch til engelsk. Hennes mor var antropologen Deborah Goleman Wolf, som skrev en bok med tittelenThe Lesbian Community.

Naomi Wolf gikk på Lowell High School der hun var med på det tradisjonsrike debatt-teamet og deltok i regionale debattkonkurranser. Deretter studerte hun ved Yale University, og ble uteksaminert i 1984 med en bachelor of arts i engelsk litteratur. Deretter fikk hun det prestisjefylte Rhodes-stipendet for å studere ved New College i Oxford fra 1985 til 1987.

Forfatterskapet (utvalg)

Skjønnhetsmyten – The Beauty Myth 
Naomi Wolfs første bok The Beauty Myth (1991) ble en internasjonal bestselger. I denne boken kritiserer hun mote- og skjønnhetsindustrien for å utnytte kvinner. Wolf hevdet at kvinner må ha  «rett til å velge selv hva vi vil gjøre med våre fjes og kropper uten å bli straffet av en ideologi som gjør kvinners utseende til gjenstand for holdninger, økonomisk press og til og med domstolsapparatet til å bryte oss ned, såvel psykologisk som politisk» («the freedom to do anything we choose with our faces and bodies without being penalized by an ideology that uses attitudes, economic pressure, and even legal judgments about women's looks to psychologically and politically destroy us»). Wolf skrev at kvinner var under angrep av «skjønnhetsmyten» på fem område: arbeid, religion, sex, vald, og hunger.

Boken til Wolf ble rost av både kjente feminister og media. Den australske feministen Germaine Greer skrev at The Beauty Myth var den viktigste feministiske utgivelsen siden Greers egen The Female Eunuch. Den britiske forfatteren Fay Weldon mente alle moderne kvinner burde lese boken.

Slutten på Amerika – The End of America: Letter of Warning to a Young Patriot 
I The End of America tar Wolf et historisk blikk på fascismen, og beskriver hvordan fascistiske grupper eller styresmakter gjennom ti steg kan av-demokratisere en nasjonalstat. De ti stegene er som følger

 Rette (folkets) oppmerksomhet mot en fryktinngytende indre og ekstern fiende
 Etablere hemmelige fengsler hvor det brukes tortur
 Opprette en brutal gruppering eller paramilitære styrker som kan operere uten å måtte stå til rette overfor nasjonens borgere
 Etablere et apparat for intern overvåkning
 Infiltrere og forfølge borgerrettighetsgrupperinger
 Gjennomføre vilkårlige arrestasjoner og løslatelser
 Blinke ut enkeltindivider som systematisk forfølges
 Innføre pressesensur
 Behandle kritikere som spioner og politiske dissidenter som forrædere
 Undergrave rettsstaten

I boken eksemplifiserer Wolf hvordan dette mønstret ble fulgt blant annet i Nazi-Tyskland, Mussolinis Italia og Stalins Russland. Dette satte hun opp mot maktforhold i amerikansk politikk etter terrorangrepet 11. september 2001.

Privatliv 
Wolf var gift med den tidligere taleskriveren til Clinton, David Shipley. De fikk to barn. De skilte lag i 2005.

Bibliografi (utvalg) 

 1990: The Beauty Myth: How Images of Beauty Are Used Against Women, ISBN 0-06-051218-0
 1994: Fire with Fire (1994) ISBN 0-449-90951-4
 Promiscuities: The Secret Struggle for Womanhood (or a Secret History of Female Desire) (1998) ISBN 0-449-90764-3 ISBN 0-09-920591-2 ISBN 0-517-45447-5
 Misconceptions (2001)
 The Tree House (2005)
 The End of America: A Letter of Warning to a Young Patriot, Chelsea Green Publishing, 2007. ISBN 978-1-933392-79-0
 Vagina: A New Biography (2012)

Referanser

Eksterne lenker 
 
Naomi Wolf sin blogg i Huffington Post
 American Freedom Campaign Naomi Wolf sin pro-demokrati nettside
 The Woodhull Institute for Etisk Lederskap Kvinners lederskap organisasjon, etablert av blant annet Naomi Wolf
 Intervju av Amy Goodman på Democracy Now!, 28 november, 2007
 2007 Intervju med Naomi Wolf ('The End of America') på The Alcove med Mark Molaro 
 Alcoveintervjuet på youtube
 Kritiske Ressurser: Naomi Wolf
 Naomi Wolf snakker om "The End of America" 

Personer fra San Francisco
Forfattere fra USA
Kvinnesaksforkjempere
Konspirasjonsteorier
Høyreekstremisme